
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 70 

7 Μαρτίου 2012 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός συμπληρωματικών όρων και περιορι¬ 
σμών δόμησης στο διατηρητέο κτίριο που βρί¬ 
σκεται στην οδό Καποδιστρίου 3, στο Ο.Τ. 146, 
στον ιστορικό τόπο της Θεσσαλονίκης, φερόμε- 

νο ως ιδιοκτησία ΘυΙ(Γ3 Ε.Π.Ε. 1 

Αναγκαστική απαλλοτρίωση έκτασης συνολικού εμ- 
βαδού 1.807 τ.μ. στην περιοχή «Μοεζίνη - Σιδηρό- 
πετρα» του Δήμου Κω, νήσου Κω, Ν. Δωδεκανή- 

σου για την κάλυψη στρατιωτικών αναγκών. 2 

Κήρυξη αναγκαστικής απαλλοτρίωσης ακίνητων για 
την κατασκευή του έργου: «Βελτίωση της οδού 
σύνδεσης της πόλης Νεμέας με την Ε.Ο. Κόριν¬ 
θου - Τρίπολης». 3 


ΑΠΟΦΑΣΕΙ Σ 

Αριθμ. 3176/2011 (1) 


Καθορισμός συμπληρωματικών όρων και περιορισμών 
δόμησης στο διατηρητέο κτίριο που βρίσκεται στην 
οδό Καποδιστρίου 3, στο Ο.Τ. 146, στον ιστορικό 
τόπο της Θεσσαλονίκης, φερόμενο ως ιδιοκτησία 
ΘυΙίΓα Ε.Π.Ε. 

Ο ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 69 Α') και αντικαταστάθηκε με το άρθρο 3 του 
Ν. 2831/2000 (ΦΕΚ 140Α') «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158 Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρονται στο 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 

γ) Του Π.Δ. 167/2005 (ΦΕΚ 220 Α') «Οργανισμός του 
Υπουργείου Μακεδονίας - Θράκης». 


δ) Του Π.Δ. 63/2005 (ΦΕΚ 98Α'/22-4-2005) «Κωδικοποί¬ 
ηση της νομοθεσίας για την Κυβέρνηση και τα Κυβερ¬ 
νητικά Όργανα». 

ε) Του Π.Δ. 185/2009 (ΦΕΚ 213Α'/07.10.2009) και ειδικό¬ 
τερα του άρθρου 3 που αναφέρεται στην μετατροπή 
του Υπουργείου Μακεδονίας - Θράκης σε Γ ενική Γ ραμ- 
ματεία Μακεδονίας - Θράκης και μεταφορά αυτού ως 
σύνολο αρμοδιοτήτων, υπηρεσιών θέσεων και προσω¬ 
πικού στο Υπουργείο Εσωτερικών. 

στ) Του Π.Δ. 96/2010 (ΦΕΚ 170Α'/28.09.2010) και ειδι¬ 
κότερα του άρθρου 2, παρ.β που αναφέρεται στην με¬ 
ταφορά της Γ ενικής Γ ραμματείας Μακεδονίας Θράκης 
ως σύνολο αρμοδιοτήτων, θέσεων και προσωπικού από 
το Υπουργείο Εσωτερικών στο Υπουργείο Οικονομίας, 
Ανταγωνιστικότητας και Ναυτιλίας. 

ζ) Του ΠΔ 65/2011 (ΦΕΚ 147/Α'/27.06.2011) και ειδικότε¬ 
ρα του αρθ.4 που αναφέρεται στην συγχώνευση του 
Υπουργείου Οικονομίας, Ανταγωνιστικότητας και Ναυτι¬ 
λίας και του Υπουργείου Θαλασσίων Υποθέσεων, Νήσων 
και Αλιείας στο Υπουργείο Ανάπτυξης, Ανταγωνιστικό¬ 
τητας και Ναυτιλίας. 

η) Την υπ’ αριθμ. 3392/25.10.2011 (ΦΕΚ 2622/Β708.11.2011) 
απόφαση του Υπουργού Ανάπτυξης, Ανταγωνιστικότη¬ 
τας και Ναυτιλίας, Μιχαήλ Χρυσοχοίδη περί εξουσιοδό¬ 
τησης στο Γ ενικό Γ ραμματέα, στον Προϊστάμενο Γ ενικής 
Διεύθυνσης και στους Προϊσταμένους των Διευθύνσεων, 
των Αυτοτελών Τ μημάτων και Τ μημάτων της Γ ενικής 
Γραμματείας Μακεδονίας Θράκης για υπογραφή εγ¬ 
γράφων «Με εντολή Υπουργού». 

2. Την από 17.11.2011 αιτιολογική έκθεση για τον κα¬ 
θορισμό συμπληρωματικών όρων και περιορισμών δό¬ 
μησης στο διατηρητέο κτίριο που βρίσκεται στην οδό 
Καποδιστρίου 3, στο Ο.Τ. 146, στον ιστορικό τόπο της 
Θεσσαλονίκης, φερόμενο ως ιδιοκτησία ΘυΙΐΓ3 Ε.Π.Ε, 
του Τμήματος ΠΕ.ΧΩ.Δ.Ε. της Δ/νσης Περιβάλλοντος 
και Υποδομών της Γ.Γ.ΜΑ.Θ. 

3. Το γεγονός ότι δεν υπεβλήθη ένσταση στην αι- 
τιολογική έκθεση της υπηρεσίας μας σύμφωνα με το 
υπ’ αρίθμ. 462/9-2-2012 έγγραφο της Γ.Γ.ΜΑ.Θ, αποφα¬ 
σίζουμε: 

1. Καθορίζονται συμπληρωματικοί ειδικοί όροι και πε¬ 
ριορισμοί δόμησης και χρήσης στο διατηρητέο κτίριο 
που βρίσκεται επί της οδού Καποδιστρίου 3, στο Ο.Τ146 
στον ιστορικό τόπο στη Θεσσαλονίκη, φερόμενου ως 
ιδιοκτησίας ΘυΙΙτθ Ε.Π.Ε, ως παρακάτω: 

α) επιτρέπεται η καθαίρεση και ανακατασκευή τμήμα¬ 
τος του διατηρητέου κτιρίου στην όψη προς τον ακά¬ 
λυπτο για λόγους στατικούς και λειτουργικούς και η 
κατασκευή υπαίθριου μεταλλικού κλιμακοστασίου. 

β) επιτρέπεται η αφαίρεση της μεταγενέστερης στέ¬ 
γης, η διαμόρφωση ελαφριάς κατασκευής στο δώμα 
από μέταλλο και γυαλί στη διεύρυνση του όγκου της 
απόληξης του αρχικού κλιμακοστασίου για τη στέγαση 
του αναψυκτηρίου και η διαμόρφωση υπαίθριου αναψυ- 
κτηρίου στο δώμα του κτιρίου. 

γ) επιτρέπεται η αλλαγή χρήσης του διατηρητέου 
κτιρίου σε κέντρο πολιτιστικών και συνεδριακών δρα¬ 
στηριοτήτων 

δ) επιτρέπονται οι εσωτερικές διαρυθμίσεις στο κτίριο 
και η χρήση σύγχρονων υλικών ώστε να εξυπηρετηθούν 
οι ανάγκες της νέας χρήσης και η τοποθέτηση ανελκυ¬ 
στήρα για εξυπηρέτηση ΑΜΕΑ 
ε) επιτρέπεται η αποκατάσταση της κύριας όψης και 
η ανακατασκευή της μεταλλικής εξώθυρας σύμφωνα με 
τα αρχικά σχέδια της όψης 
στ) επιβάλλεται η διατήρηση των γαλλικών παντζου- 
ριών του ορόφου και των μεταλλικών σιδεριών του με¬ 
σοπατώματος - στοιχεία που υπήρχαν και κατά τη δεκα¬ 
ετία του 1980 ότων το κτίριο κηρύχθηκε διατηρητέο 
ζ) επιβάλλεται η ανακατασκευή του στηθαίου του κλι¬ 
μακοστασίου σύμφωνα με το αρχικό σχέδιο - τμήμα του 
οποίου διασώζεται στο κλιμακοστάσιο από το υπόγειο 
προς το ισόγειο 

η) επιβάλλεται η διατήρηση του στηθαίου του δώματος 
θ) επιβάλλεται η διατήρηση και συντήρηση των αυ¬ 
θεντικών ξύλινων κουφωμάτων ή η ανακατασκευή τους 
όμοια με τα υφιστάμενα εάν έχουν σημαντικές φθορές. 

2. Κατά τα λοιπά ισχύουν όσα αναφέρονται στην από¬ 
φαση χαρακτηρισμού του κτιρίου ως διατηρητέου [Π.Δ. 
2.11.1983 «Χαρακτηρισμός ως διατηρητέων κτιρίων που βρί¬ 
σκονται στην Κάτω Πόλη Θεσσαλονίκης και καθορισμός 
ειδικών όρων δόμησης αυτών» (ΦΕΚ 734/Δ'/23.11.1983)]. 

3. Κάλυψη δαπάνης: Από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του οικείου Ο.Τ.Α. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Φεβρουάριου 2012 

Με εντολή Υπουργού 
Ο Γ ενικός Γ ραμματέας 
Γ. ΧΑΤΖΗΚΩΝΣΤΑΝΤΙΝΟΥ 

-♦- 

Αριθμ. 6496/1373 (2) 

Αναγκαστική απαλλοτρίωση έκτασης συνολικού εμβα- 
δού 1.807 τ,μ. στην περιοχή «Μοεζίνη - Σιδηρόπετρα» 
του Δήμου Κω, νήσου Κω, Ν. Δωδεκανήσου για την 
κάλυψη στρατιωτικών αναγκών. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «Περί διοικητικής αποκε- 
ντρώσεως» όπως τροποποιήθηκαν και συμπληρώθηκαν με¬ 
ταγενέστερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 


2. Τις διατάξεις των άρθρων 89 και 104 του Π.Δ. 284/88 
«Οργανισμός του Υπουργείου Οικονομικών» (ΦΕΚ 128Α) 
όπως τροποποιήθηκε και ισχύει και του Π.Δ. 551/88 «Ορ¬ 
γανισμός Νομαρχιών - Οργάνωση Οικονομικών Υπηρε¬ 
σιών» (ΦΕΚ 259Α'). 

3. Την υπ’ αρίθμ. 1063649/790/Α006/3-8-2004 απόφαση 
του Υπουργού Οικονομίας και Οικονομικών «Καταγρα¬ 
φή - διοικητική κωδικοποίηση των αρμοδιοτήτων σε 
θέματα Υπηρεσιών του Υπουργείου Οικονομίας και Οι¬ 
κονομικών που περιέρχονται στους Γ ενικούς Γ ραμματείς 
Περιφερειών». 

4. Την υπ’ αρίθμ. 1069001/1350/Α006/9-6-98 απόφαση 
του Υπουργού Οικονομικών «Συναρμοδιότητα Δ.Ο.Υ. και 
Κτηματικών Υπηρεσιών σε θέματα Δημόσιας Περιουσί¬ 
ας, Απαλλοτριώσεων, Στέγασης κ.λπ.». 

5. Τις διατάξεις του άρθρου 46 παρ. 21 Ν. 3220/2004 
(Φ.Ε.Κ. 15 Α') στις οποίες προβλέπεται ότι από 10-4-2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση σύμφωνα με τις διατάξεις της 
παραγράφου 2 του άρθρου 39 Ν. 2218/1994, περιέρχονται 
στον Γενικό Γραμματέα της Περιφέρειας, εκτός των 
θεμάτων Υ.Δ.Ε.. 

6. Τις διατάξεις των άρθρων 3, 6, 186 και 280 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ Α'87). 

7. Το υπ’ αρίθμ. πρωτ. Δ6Α1022671ΕΞ2011/10-2-2011 έγ¬ 
γραφο του Υπουργείου Οικονομικών «περί αρμοδιότητας 
υπογραφής» σύμφωνα με το οποίο οι αρμοδιότητες του 
Υπουργού Οικονομικών, που περιήλθαν στους Γενικούς 
Γραμματείς των Περιφερειών (Ν. 2503/1997-Α' 107), σύμ¬ 
φωνα με τις διατάξεις της παρ. 21 του άρθρου 46 του 
Ν. 3220/2004 (ΦΕΚ 15 Α') και καταγράφονται στην με αριθμ. 
1063649/790/Α0006/3-8-2004 απόφαση του Υπουργού Οι¬ 
κονομίας και Οικονομικών, ασκούνται από 1-1-2011 από τον 
Γ ενικό Γ ραμματέα της Αποκεντρωμένης Διοίκησης. 

8. Το υπ’ αρίθμ. 143/2010 Π.Δ. (ΦΕΚ 236/Α'/27.12.2010) 
«Οργανισμός της Αποκεντρωμένης Διοίκησης Αιγαί¬ 
ου». 

9. Τις διατάξεις των άρθρων 1,2 και 11 του Ν. 2882/2001 
«Κώδικας Αναγκαστικών Απαλλοτριώσεων Ακινήτων», 
όπως ισχύουν. 

10. Τις διατάξεις του Ν. ΓΣΙΣΤ/1907 «Περί Αναγκαστικών 
Απαλλοτριώσεων». 

11. Τις διατάξεις του Ν. 4442/1929 «Περί Κυρώσεως» 
του από 21-9-26 Ν.Δ. «Περί Στρατιωτικών Εισφορών και 
Ναυλώσεων» όπως έχουν τροποποιηθεί και συμπληρω¬ 
θεί μεταγενέστερα. 

12. Τ ις διατάξεις του Ν. 1650/86 και κοινής υπουργι¬ 
κής απόφασης 69269/5387/25-10-90 άρθρο 3 (ΦΕΚ 678/ 
Β'/25-10-90) σύμφωνα με τις οποίες τα έργα που εξυ¬ 
πηρετούν σκοπούς Εθνικής Αμυνας απαλλάσσονται από 
την υποχρέωση εκπόνησης μελετών περιβαλλοντικών 
επιπτώσεων. 

13. Τις διατάξεις της υπ’ αρίθμ. Φ551 /I/230371/12-11 -77 
κοινής υπουργικής απόφασης Εθνικής Αμυνας και Δημ. 
Έργων (ΦΕΚ 459/Δ717-11-77). 

14. Το υπ’ αρίθμ. πρωτ. Φ.913.3/12/114/2544/Σ.1199/ 
27-11-2007 έγγραφο του Ταμείου Εθνικής Άμυνας με τα 

οποίο ζητείται η έκδοση απόφασης κήρυξης αναγκα¬ 
στικής απαλλοτρίωσης έκτασης 1.807 τ.μ. στην περιοχή 
«Μοεζίνη - Σιδηρόπετρα», νήσου Κω. 

15. Την υπ’ αρίθμ. πρωτ. Φ.913.1/162/9437Ί/Σ.1918/14-7- 
2007 γνωμάτευση του Γενικού Επιτελείου Στρατού, για 
την απαλλοτρίωση της εν λόγω έκτασης αφού η από¬ 
κτηση της κρίθηκε ως άμεση και επείγουσα ανάγκη για 
την κάλυψη αναγκών της Στρατιωτικής Υπηρεσίας υπέρ 
του Ελληνικού Δημοσίου και με δαπάνη του Ταμείου 
Εθνικής Αμυνας. 

16. Το υπ’ αρίθμ. πρωτ. Φ.913.3/12/ 114/655/Σ. 132/19-2-2009 
έγγραφο του Ταμείου Εθνικής Άμυνας, με το οποίο εστά¬ 
λη ανασύνταξη της μελέτης της εν λόγω έκτασης. 

17. Το υπ’ αρίθμ. πρωτ. 5425/09/7-12-2011 έγγραφο της Δ/ 
νσης Δασών Δωδ/σου, σύμφωνα με το οποίο γνωμοδότη- 
σε θετικά για την πραγματοποίηση της απαλλοτρίωσης 
εντός του ακινήτου με ΚΜ 2234 γαιών Εξοχής Κω. 

18. Την υπ’ αρίθμ. πρωτ. 2997/5-6-2006 σύμφωνη γνώμη 
της Διεύθυνσης Αγροτικής Ανάπτυξης Δωδ/σου για την 
απαλλοτρίωση της εν λόγω έκτασης. 

19. Την από 30-1-2012 σχετική εισήγηση προς τον Γενι¬ 
κό Γραμματέα της Αποκεντρωμένης Διοίκησης Αιγαίου, 
του Προϊσταμένου της Κτηματικής Υπηρεσίας Δωδ/σου, 
αποφασίζουμε: 

Την κήρυξη αναγκαστικής απαλλοτρίωσης έκτασης 
συνολικού εμβαδού 1.807 τ.μ. στην περιοχή «Μοεζίνη - 
Σιδηρόπετρα» Δήμου Κω, νήσου Κω, Νομού Δωδεκανή- 
σου για την κάλυψη στρατιωτικών αναγκών, όπως αυτή 
απεικονίζεται με κλίμακα 1:100.000, στο από 11-2-2009 
και με Α.Κ. 1678/Α κτηματολογικό διάγραμμα, το οποίο 
έχει συντάξει ο Καραλής Αντώνιος Λ/γος (Γ), Τοπογρά- 
φος Μηχ/κος ΕΜΠ. και θεώρησε ο Διευθυντής ΤΕΘΑ 
Φραγκής Αντώνιος Υπγος. 

Η προς απαλλοτρίωση έκταση εμβαδού 1.807 τ.μ. αποτε¬ 
λεί τμήμα εκ του ακινήτου με ΚΜ 2243 γαιών Εξοχής Κω. 

Στην έκταση προβάλλουν δικαιώματα κυριότητας οι: 
Γεράρδη Ελένη του Πέτρου και λοιποί. 

Η απαλλοτρίωση κηρύσσεται υπέρ του Ελληνικού Δη¬ 
μοσίου και με δαπάνη που θα βαρύνει τον ΚΑ 9119 του 
προϋπολογισμού του Ταμείου Εθνικής Αμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 22 Φεβρουάριου 2012 

Ο Γ ενικός Γ ραμματέας 
Αποκεντρωμένης Διοίκησης 
ΦΩΤΙΟΣ ΧΑΤΖΗΜΙΧΑΛΗΣ 

-♦- 

Αρίθμ. 697/17538 (3) 

Κήρυξη αναγκαστικής απαλλοτρίωσης ακίνητων για την 
κατασκευή του έργου: «Βελτίωση της οδού σύνδεσης 
της πόλης Νεμέας με την Ε.Ο. Κορίνθου - Τρίπολης». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Το Ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», άρθρα 280 και 283, παρά¬ 
γραφος 4. 


3. Το Π.Δ. 139/2010 «Οργανισμός Αποκεντρωμένης Δι¬ 
οίκησης Πελοποννήσου - Δυτικής Ελλάδας και Ιονίου» 
(ΦΕΚ 232Α727.12.2010). 

4. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Τα άρθρα 1 και 29 παρ. 8 του Ν. 2882/2001 «Κώ¬ 
δικας Αναγκαστικών Απαλλοτριώσεων Ακινήτων», 
(ΦΕΚ17Α76.02.2001) όπως ισχύουν. 

6. Τον Ν. 2985/2002 (ΦΕΚ18/Α74.02.2002) «Προσαρμογή 
των διατάξεων του Κώδικα Αναγκαστικών Απαλλοτρι¬ 
ώσεων στο Σύνταγμα». 

7. Το Ν. 2990/2002(ΦΕΚ30/Α721.02.2002) «Κύρωση της 
από 21.12.2001 πράξης Νομοθετικού περιεχομένου - Αρμο¬ 
διότητα δικαστηρίων σε υποθέσεις αναγκαστικών απαλ¬ 
λοτριώσεων, φορολογικές και τελωνειακές ρυθμίσεις». 

8. Το Ν. 653/1977 (ΦΕΚ214/Α75.08.1977) «Περί υποχρεώσεως 
των παρόδιων ιδιοκτητών για τη διάνοιξη εθνικών οδών». 

9. Το Π.Δ. της 25/28.11.1929 «περί κωδικοποίησης των 
περί κατασκευής και συντήρησης οδών κείμενων διατά¬ 
ξεων» και ειδικότερα το άρθρο 23, παρ.1 που χαρακτη¬ 
ρίζουν το σκοπό της υπόψη απαλλοτρίωσης ως σκοπό 
δημόσιας ωφέλειας. 

10. Το υπ’ αρίθμ. 1/2012 πρακτικό της Επιτροπής Χω¬ 
ροταξίας και Περιβάλλοντος Π.Ε. Κορινθίας (Διεύθυνση 
Αγροτικής Οικ/μιας και Κτην/κης πρώην ΝΕΧΩΠ) με το 
όποιο διατυπώνεται η σύμφωνη γνώμη της επιτροπής 
για την εκτέλεση του έργου του θέματος. 

11. Το υπ’ αρίθμ. 8/23.3.2010 Πρακτικό του Δημοτικού 
Συμβουλίου Νεμέας με το όποιο αποφασίζεται ομόφω¬ 
να η έγκριση της παραλαβής της μελέτης του έργου 
με τίτλο «Σύνταξη κτηματολογικών διαγραμμάτων και 
πινάκων αναλογισμού σε οδό του Δ.Νεμέας». 

12. Το υπ’ αρίθμ. 1044/5.9.2011 έγγραφο της Δ/νσης 
Τεχνικών Έργων της Περιφέρειας Πελοποννήσου με 
το όποιο αποστέλλεται προς τοιχοκόλληση στο Δήμο 
Νεμέας η ανακοίνωση της κήρυξης αναγκαστικής απαλ¬ 
λοτρίωσης του θέματος. 

13. Το υπ’ αρίθμ. 1045/5.9.2011 έγγραφο της Δ/νσης 
ΤεχνικώνΈργων της Περιφέρειας Πελοποννήσου με το 
όποιο αποστέλλεται προς δημοσίευση στον τοπικό τύπο 
με τίτλο «Πρωινή» η ανακοίνωση της κήρυξης αναγκα¬ 
στικής απαλλοτρίωσης του θέματος. 

14. Η από 30.8.2011 ανακοίνωση κήρυξης αναγκαστι¬ 
κής απαλλοτρίωσης του θέματος της Δ/νσης Τεχνικών 
Έργων της Περιφέρειας Πελοποννήσου. 

15. Το υπ’ αρίθμ. 1227/29.09.2011 έγγραφο γνωστοποί¬ 
ησης στοιχείων για- την κήρυξη αναγκαστικής απαλ¬ 
λοτρίωσης του έργου του θέματος της Διεύθυνσης 
ΤεχνικώνΈργων της Περιφέρειας Πελοποννήσου. 

16. Το υπ’ αρίθμ. 6842ΠΕ/16.2.2012 έγγραφο της Διεύ¬ 
θυνσης Δασών Κορινθίας του Δασαρχείου Κορίνθου με 
το οποίο δηλώνεται ότι η προς απαλλοτρίωση έκταση 
δεν περιλαμβάνεται στις αρμοδιότητες της. 

17. Την υπ’ αρίθμ. 2143/17.10.2011 πρόταση - εισήγηση 
της Κτηματικής Υπηρεσίας Κορινθίας μετά των συνημ¬ 
μένων της, από την οποία προκύπτει ότι έχουν τηρηθεί 
και οι προϋποθέσεις των παρ. 3 και 5 του άρθρου 3 του 
Ν. 2882/2001. 

18. Η υπ’ αρίθμ. 3163/23.11.2004 βεβαίωση μη υποχρέω¬ 
σης τήρησης της διαδικασίας έγκρισης περιβαλλοντικών 
όρων του έργου του θέματος όπως εκδόθηκε από τη 
Δ/νση Πε. Χω της Περιφέρειας Πελοποννήσου. 

19. Η υπ’ αρίθμ. 408/11.2.2011 βεβαίωση ισχύος της Από¬ 
φασης απαλλαγής από τη διαδικασία περιβαλλοντι¬ 
κής αδειοδότησης της Διεύθυνσης Περιβάλλοντος και 
Χωρικού Σχεδιασμού της Αποκεντρωμένης Διοίκησης 
Π.Δ.Ε.&Ι. 

20. Την υπ’ αρίθμ. 1592/180.07.2011 απόφαση ένταξης 
του έργου του θέματος του Περιφερειάρχη Πελοπον- 
νήσου στο Επιχειρησιακό Πρόγραμμα «Δυτική Ελλάδα - 
Πελοπόννησος - Ιόνιοι Νήσοι 2007-2013». 

21. Την υπ’ αρίθμ. 1344/21.09.2011 βεβαίωση κάλυψης της 
δαπάνης απαλλοτρίωσης για το έργο του θέματος όπως 
εκδόθηκε από τον Περιφερειάρχη Πελοποννήσου. 

22. Την εγκεκριμένη οριζοντιογραφία της μελέτης του 
έργου όπως θεωρήθηκε από την Προϊσταμένη ΤΥΔΚ 
Κορινθίας Χρ. Καλαρά, Αγρ. Τοπ. Μηχ/κού ΠΕ/Α, και 
απεστάλη με το υπ’ αρίθμ. 198/12.1.2012 έγγραφο του 
Δήμου Νεμέας, αποφασίζουμε: 

Την κήρυξη αναγκαστικής απαλλοτρίωσης, για λό¬ 
γους δημόσιας ωφέλειας και ειδικότερα για την κα¬ 
τασκευή του έργο «Βελτίωση της οδού σύνδεσης της 
πόλης Νεμέας με την Ε.Ο. Κορίνθου-Τρίπολης» έκτασης 
συνολικού εμβαδού 40.790,00μ 2 , που βρίσκεται εντός 
ορίων του Δήμου Νεμέας της Π.Ε. Κορινθίας και απει¬ 
κονίζεται σε κλίμακα 1:500 στα από Νοέμβριο του 2010 
κτηματολογικά διαγράμματα (αριθμοί σχεδίων 01 ως 
και 06) και τον αντίστοιχο κτηματολογικά πίνακα με 
τις εμβαδομετρήσεις των απαλλοτριωμένων εκτάσεων 
του Δήμου Νεμέας της Π.Ε.Κορινθίας, τα οποία έχουν 


συνταχθεί από την Μπαλάτσα Ιωάννα, Αγρ. Τοπ. Μη¬ 
χανικό Α.Π.Θ., και έχουν θεωρηθεί από τον μηχανικό 
του Δήμου Νεμέας Σταύρο Κούστα, Πολιτικό Μηχανικό, 
στις 17.12.2010. 

Στην έκταση που απαλλοτριώνεται προβάλλουν δι¬ 
καιώματα κυριότητας οι που αναφέρονται στους θεω¬ 
ρημένους κτηματολογικούς πίνακες ήτοι: 

1) Παπαϊωάννου Αθανάσιος, 

2) Γιαννακάκης Χρήστος του Κων/νου κ.λ.π. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και 
της Περιφέρειας Πελοποννήσου και με δαπάνη της Εν¬ 
διάμεσης Διαχειριστικής Αρχής, Μονάδα Α, της Περι¬ 
φέρειας Πελοποννήσου και θα αντιμετωπιστεί από τις 
πιστώσεις της ΣΑΕΠ 0268, αρ. έργου: 2011ΕΠ 02680027 
του ΕΣΠΑ ΔΕΠΙΝ 2007-2013 της Περιφέρειας Πελοπον- 
νήσσυ σε συνδυασμό με τις διατάξεις του Ν. 653/77 
όπως ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 29 Φεβρουάριου 2012 

Ο Γ ενικός Γ ραμματέας 
Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

